**LĒMUMS**

Liepājā

|  |  |
| --- | --- |
| 2023. gada 21. decembrī |  Nr.500/14(prot. Nr.14, 63.§) |

Par zemesgabala Kuldīgas ielā 3

daļas iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta ceturto daļu, Publiskas personas finanšu līdzekļu un mantas izšķērdēšanas novēršanas likuma 3. panta 2. punktu, Ministru kabineta 2018. gada 19. jūnija noteikumu Nr.350 “Publiskas personas zemes nomas un apbūves tiesības noteikumi” 28. punktu un 29.1., 29.9. un 30.4. apakšpunktu, izskatot SIA “RUMBA TOURS” 2023. gada 3. novembra iesniegumu, Liepājas valstspilsētas pašvaldības iestādes “Liepājas būvvalde” 2023. gada 5. decembra vēstuli Nr.1066/2.3. “Nosacījumi reklāmas stenda izvietošanai Kuldīgas ielā 3, Liepājā”, Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 27. novembra priekšlikumu (sēdes protokols Nr.23) un Liepājas valstspilsētas pašvaldības domes pastāvīgās Attīstības komitejas 2023. gada 14. decembra lēmumu (sēdes protokols Nr.12), Liepājas valstspilsētas pašvaldības dome **nolemj:**

1. Iznomāt SIA “RUMBA TOURS” (reģistrācijas Nr.42103062276; juridiskā adrese: Cukura iela 8/16, Liepāja) uz 5 (pieciem) gadiem zemesgabala Kuldīgas ielā 3 (kadastra Nr.1700 014 0112) daļu 25 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas valstspilsētas pašvaldības iestādei “Liepājas Nekustamā īpašuma pārvalde” sagatavot līguma projektu par lēmuma 1. punktā minētā zemesgabala Kuldīgas ielā 3 (kadastra Nr.1700 014 0112) daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 “Liepājas pilsētas pašvaldības teritorijas kopšanas un būvju uzturēšanas saistošie noteikumi” un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā;

2.7. nomnieks apņemas viena gada laikā no līguma noslēgšanas dienas iesniegt Liepājas valstspilsētas pašvaldības iestādē “Liepājas būvvalde” atbilstošu projekta dokumentāciju, ievērojot šādus nosacījumus reklāmas ar piesaisti zemei izvietošanai:

 2.7.1. reklāmas vairoga izmērs 6000x3000 mm, reklāmas objekta augstums 5000 mm;

 2.7.2. reklāmas vairogs izvietots uz vienas kājas – metināta, krāsota (pieļaujams dažādu gradāciju pelēki toņi) metāla konstrukcija;

2.7.3. reklāma objektam jābūt divpusējam – reklāma izvietojama objekta abās pusēs;

2.7.4. stiprināts zemē ar betona pamatiem (nedrīkst būt redzamas atsaites vai citi stiprinājumi);

2.7.5. reklāmas vairogam jābūt izgatavotam no stingra materiāla, piemēram, alumīnija kompozītpanelis pārklāts ar PVC materiālu;

2.7.6. reklāmas objekts novietojams perpendikulāri Pulvera ielai 15 m attālumā no ielas brauktuves;

 2.7.7. reklāmas objekta ar piesaisti zemei izvietošanai atbilstoši Ministru kabineta 2012. gada 30. oktobra noteikumu Nr.732 “Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu” prasībām, nepieciešams saskaņojums ar inženierkomunikāciju turētājiem, kuru īpašumtiesības var tikt skartas.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – komercdarbības objektu apbūve (kods 08 01).

4. Pilnvarot Liepājas valstspilsētas pašvaldības iestādes “Liepājas Nekustamā īpašuma pārvalde” vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA “RUMBA TOURS” vainas dēļ līgums par lēmuma 1. punktā minētā zemesgabala Kuldīgas ielā 3 daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam |